钦定古今图书集成/明伦汇编/闺媛典/第316卷 > 皇清四十九 > 姚惟一妻刘氏
## 钦定古今图书集成/明伦汇编/闺媛典/第316卷 > 皇清四十九 > 姚惟一妻刘氏

按《仪真县志》：“刘氏，姚惟一妻，湖广道御史学诗侄女。少娴母训，整肃壸仪。长归惟一，事翁姑极孝。年二十三，夫亡，止一子，日抱之，悲啼欲自尽。念翁姑老不可，遂绝。姚嗣乃矢志守节，不苟言笑，捐罗绮，躬纴绩，以供甘旨。翁殁，奉姑益谨，姑未食不食，未寝不寝，苦节三十馀年，教子成立。年五十五终。”